इस लाइसेंस के बल पर ईमानदार संस्थाओं और ईमानदार अफसरों को धमकाना आसान हो जाता है. इस लाइसेंस के बल पर हर कहीं खुद को पवित्र और महान बताना आसान हो जाता है. दुर्भाग्य तो देखिए कि जब भारत की टीम विश्वकप क्रिकेट का मैच जीतती है तो सहारा में काम करने वाले कर्मचारियों का दिल धक से होकर रह जाता है. वजह यह कि विजेताओं पर सहारा समूह नोटों की अतिरिक्त बरसात करेगा और इसे सहारा के कर्मियों से वसूला जाएगा. भूकंप आए या विश्वकप जीते, सहारा समूह पैसे बरसाने में आगे रहता है लेकिन इसकी भरपाई अपने कर्मियों की सेलरी काट के करता है.